
 18.2.2012
 BG
 Официален вестник на Европейския съюз
 L 47/18
 РЕГЛАМЕНТ ЗА ИЗПЪЛНЕНИЕ (ЕС) No 140/2012 НА КОМИСИЯТА
 от 17 февруари 2012 година
 относно разрешаването на употребата на монензин натрий като фуражна добавка за пилета, отглеждани за кокошки носачки (притежател на разрешителното Huvepharma NV Белгия)
 (текст от значение за ЕИП)
 ЕВРОПЕЙСКАТА КОМИСИЯ,
 като взе предвид Договора за функционирането на Европейския съюз,
 като взе предвид Регламент (ЕО) No 1831/2003 на Европейския парламент и на Съвета от 22 септември 2003 г. относно добавки за използване при храненето на животните (1), и по-специално член 9, параграф 2 от него,
 като има предвид, че:
 (1)
 В Регламент (ЕО) No 1831/2003 се предвижда възможността за издаване на разрешително за използване на добавки при храненето на животните, както и основанията и процедурите за предоставяне на такова разрешително.
 (2)
 В съответствие с член 7 от Регламент (ЕО) No 1831/2003 беше подадено заявление за издаване на разрешително за монензин натрий. Заявлението беше придружено от данните и документите, изисквани съгласно член 7, параграф 3 от Регламент (ЕО) No 1831/2003.
 (3)
 Заявлението се отнася до разрешаването на употребата на монензин натрий като фуражна добавка за пилета, отглеждани за кокошки носачки, който следва да бъде класифициран в категория добавки „кокцидиостатици и хистомоностатици“.
 (4)
 Употребата на монензин натрий е разрешена за срок от десет години като фуражна добавка, предназначена за пилета за угояване и за пуйки на възраст до 16 седмици, с Регламент (ЕО) No 109/2007 на Комисията (2).
 (5)
 Европейския орган за безопасност на храните („Органът“) заключи в своето становище от 15 ноември 2011 г. (3), че при предложените условия на използване монензин натрий не оказва неблагоприятно въздействие върху човешкото здраве, здравето на животните или околната среда и че употребата му е ефикасна за борба с инфекциите Eimeria. Той също така провери доклада относно метода за анализ на фуражната добавка във фуражите, представен от референтната лаборатория, определена с Регламент (ЕО) No 1831/2003.
 (6)
 Оценката за монензин натрий показва, че са изпълнени условията за издаване на разрешително, предвидени в член 5 от Регламент (ЕО) No 1831/2003. Поради това употребата на посочения препарат следва да бъде разрешена съгласно посоченото в приложението към настоящия регламент.
 (7)
 Мерките, предвидени в настоящия регламент, са в съответствие със становището на Постоянния комитет по хранителната верига и здравето на животните,
 ПРИЕ НАСТОЯЩИЯ РЕГЛАМЕНТ:
 Член 1
 Препаратът, описан в приложението, принадлежащ към категорията добавки „кокцидиостатици и хистомоностатици“, се разрешава за употреба като добавка при храненето на животните при условията, посочени в същото приложение.
 Член 2
 Настоящият регламент влиза в сила на двадесетия ден след публикуването му в Официален вестник на Европейския съюз.
 Настоящият регламент е задължителен в своята цялост и се прилага пряко във всички държави-членки.
 Съставено в Брюксел на 17 февруари 2012 година.
 За Комисията
 Председател
 José Manuel BARROSO
 (1) ОВ L 268, 18.10.2003 г., стр. 29.
 (2) ОВ L 31, 6.2.2007 г., стр. 6.
 (3) EFSA Journal (Бюлетин на ЕОБХ), 2011 г.; 9(12):2442.
 ПРИЛОЖЕНИЕ
 Идентификационен номер на добавката
 Наименование на притежателя на разрешителното
 Добавка
 (търговско наименование)
 Състав, химична формула, описание, метод за анализ
 Вид или категория животни
